Allerede inden sin debutudgivelse havde Baggesen vundet anerkendelse for sine digte trykt i [[Christen Henriksen Pram]] og [[Knud Lyne Rahbek]]s toneangivende tidsskrift ''[[Minerva (tidsskrift)|Minerva]]''.
Debutudgivelsen ''Comiske Fortællinger'' ([[1785]]) vækker opsigt, og kort tid før sin død hilser selveste [[Peder Wessel|Wessel]] den unge Baggesen velkommen med digtet "Til Hr. Jens Baggesen". Comiske Fortællinger indeholder en lille række fortællinger i versform, hvoraf den vigtigste er et programdigt ''Poesiens Oprindelse''. Det baner vejen for en forståelse af det poetiske univers, som Baggesen var på vej til at udfolde.
Som ilter ærkeklassicist kom Baggesen på fjendtlig fod med de kommende romantiske tendenser i den danske litteratur. [[Adam Oehlenschläger|Oehlenschläger]] og Baggesen var ærkefjender, som stredes om tronen i den danske poesi i begyndelsen af [[1800-tallet]]. Striden blev kendt som [[Adam Gottlob Oehlenschläger#Baggesen-fejden|Oehlenschläger-Baggesenfejden]].
Historie Erhvervsliv Foreninger Organisationer